| *Tetracerus quadricornis*Antílope de catro cornos |
| --- |
| Macho
FemiaFemia |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Artiodactyla |
| Suborde: | Ruminantia |
| Familia: | Bovidae |
| Subfamilia: | Bovinae |
| Tribo: | Boselaphini |
| Xénero: | ***Tetracerus***Leach, 1825 |
| Especie: | ***T. quadricornis*** |

 |
| Nome binomial |
| *Tetracerus quadricornis*Blainville, 1816 |
| Especie tipo |
| *Cerophorus quadricornis*Blainville, 1816 |
| Distribución de Tetracerus quadricornisDistribución de *Tetracerus quadricornis*Distribución de *Tetracerus quadricornis* |

***Tetracerus quadricornis*** é unha especie de mamífero artiodáctilo ruminante da familia dos bóvidos, subfamilia dos bovinos, e tribo dos boselafinos, coñecido na bibliografía como **antílope de catro cornos**.

É o único membro do xénero *Tetracerus* e o único bóvido de catro cornos. Distribúese amplamente, pero en poboacións descontinuas, na maior parte da India, desde os contrafortes do Himalaia; algúns individuos poden vivir no Nepal.

Características
---------------

*Tetracerus quadricornis* mide de 80 a 110 cm de lonxitude de cabeza e tronco, máis unha cola de 10 a 15 cm; a súa altura na cruz é de 55 a 65 cm, e pesa entre 15 e 25 kg.

O pelo é curto e delgado, de coloración xeral parda; a parte interior das patas e a zona ventral son de cor branca. Os machos son de cor parda avermellada polas partes superiores, e teñen unha banda escura que se estende cara a abaixo na parte frontal de cada pata; os máis vellos son de cor amareleada. As femias xeralmente son de cor algo máis agrisada.

Só os machos teñen cornos: un par de pequenos cornos rectos en forma de puga detrás dos ollos e un segundo par de cornos máis pequenos enriba deles. O par posterior mide de 80 a 100 mm de lonxitude, e o frontal de 25 a 38 mm.

Bioloxía
--------

O hábitat e a ecoloxía da especie non son ben coñecidos. Encóntranse en outeiros ben arborados ou en zonas montañosas, e nunca lonxe da auga.

### Comportamento

É unha especie solitaria, e rara vez se encontran máis de dous exemplares xuntos. Estes animais son sedentarios e viven na mesma rexión durante toda a súa vida. Poden ser facilmente domesticados cando son novos, pero resultan extremadamente delicados en cativerio.

### Alimentación

Aliméntanse de ramas de árbores e arbustos, froitos e herbas.

### Reprodución

O machos poden seren extremadamente agresivos entre si durante o período de celo. O apareamento ten lugar durante a temporada de chuvias, de xullo a setembro. Polo xeral nacen unha ou dúas crías por parto, cun peso medio de ao redor de 1 kg cada unha.

### Lonxevidade

o antílope de catro cornos pode vivir en catividade até os 10 anos de idade.

### Depredadores

A especie é cazada por cuóns, tigres, gatos pequenos, lobos e leopardos. Crese que o seu método defensivo é a atenta vixilancia e a súa velocidade.

Taxonomía
---------

Cabeza de macho de *Tetracerus quadricornis*.
O xénero *Tetracerus* foi fundado en 1825 polo zoólogo inglés William Elford Leach, e publicado en *Trans. Linn. Soc. Lond.*, **14**: 524.

A súa única especie fora descrita por primeira vez en 1816 polo naturalista francés Henri Marie Ducrotay de Blainville, baixo o nome de *Cerophorus quadricornis*, na súa obra "Sur plusieurs espèces d'animaux mammifères, de l'ordre des ruminans", publicada no *Bulletin des Sciences, par la Société Philomathique de Paris* **8**: 73-82.

Máis tarde foi reclasificada no xénero *Tetracerus*, resultando así o redundante nome, en grego e en latín, que ten hoxe, *Tetraceus quadricornis*:

* *Tetracerus*, do elemento grego τετρα- *tetra-*, "de catro", e κέρας *kéras*, "corno";
* *quadricornis*, dos elementos latinos *quadri-* "de catro", e *-cornis*, de *cornu, -us*, "corno".

Poboación e status
------------------

A poboación estimábase en 2001 en menos de 10.000 individuos maduros. Debido á perda de hábitat de bosque, hai un continuo descenso da poboación, estimándose que ningunha subpoboación contén máis de 1.000 individuos maduros.

A principal amenaza para a especie é a destrución do seu hábitat debido á eliminación de matogueiras e bosques para conseguir terreos para a agricultura. Porén, a especie encóntrase en moitas áreas protexidas na India, e a especie está totalmente protexida pola lei de protección da vida silvestre. Está na lista do Apéndice III do CITES (só no Nepal).

A situación da especie está clasificada pola UICN como de *VU* (especie vilnerábel).

Notas
-----

1. ↑  Mallon, D.P. "{{{taxon}}}". *Lista Vermella de especies ameazadas.* (en inglés). Unión Internacional para a Conservación da Natureza.
2. ↑  *Tetracerus quadricornis* en Wilson & Reeder (2005)
3. 1 2 3 4  Rahmani, A. R. (2001): "India". En: D. P. Mallon & S. C. Kingswood (eds.), *Antelopes. Part 4: North Africa, the Middle East, and Asia. Global Survey and Regional Action Plans*, pp. 178-187. Gland, Suíza: UICN.
4. ↑  Matthews, L. Harrison (1977): *La Vida de los Mamíferos II*. Barcelona: Ediciones Destino. ISBN 84-233-0700-X, p. 706.
5. ↑  *Tetracerus* en Wilson & Reeder (2005).
6. ↑  *quadricornis* Blainville, 1816 described in *Cerophorus* en AnimalBase. 
SUB Göttingen.
7. ↑  Mallon, D. P. & S. C. Kingswood, eds. (2001): *Antelopes. Part 4: North Africa, the Middle East, and Asia. Global Survey and Rgeional Action Plans, pp. 178-187. Gland, Suíza: UICN.*
8. 1 2  Mallon, D. P. (2008): *Tetracerus quadricornis* Arquivado 15 de outubro de 2014 en Wayback Machine. na *Lista vermella de especies ameazadas* da UICN. Versión 2014.2.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tetracerus quadricornis Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Tetracerus quadricornis*** |

|  |  |
| --- | --- |
|  | A Galipedia ten un portal sobre: ***India*** |

### Bibliografía

* Mallon, D. P. (2008): *Tetracerus quadricornis* Arquivado 15 de outubro de 2014 en Wayback Machine. na *Lista vermella de especies ameazadas* da UICN. Versión 2014.2.
* Wilson, D. E. & Reeder, D. M. (editors) (2005): *Mammal Species of the World - A Taxonomic and Geographic Reference*. Third edition. Baltimore, Maryland, EE.UU.: The Johns Hopkins University Press. ISBN 0-8018-8221-4.

### Outros artigos

* Bóvidos
* Bovinos
* Boselafinos

### Ligazóns externas

|  |  |
| --- | --- |
| Control de autoridades | 
* Wd: Q273580
* BRE: 4684484
* GEC: 0148977

 |

|  |  |
| --- | --- |
| Identificadores taxonómicos | 
* ADW: Tetracerus\_quadricornis
* BioLib: 33819
* EOL: 1038785
* Fossilworks: 149721
* GBIF: 2441199
* iNaturalist: 42386
* IRMNG: 11170181
* ITIS: 625127
* IUCN: 21661
* MSW: 14200722
* NCBI: 73823
* Species+: 9831

 |